**Teldutilboð til KT Landsins**

KT Landsins hevur fingið áheitanir frá Fíggjarmálaráðnum og stovnum í Landsnet, um at skipa fyri felags innkeypi av telduútbúnaði fyri at tryggja stovnunum besta møguliga prís. Sum eina roynd at røkka hesum máli ynskir KT Landsins at biðja um tilboð uppá eina størri mongd av farteldum. Teldurnar skulu fyri tað mesta brúkast til vanligt kontór brúk t.e. tekstviðgerð, rokniark, framløgur, journal, internet o.s.fr. Dentur skal leggjast á at teldurnar skulu vera teldurøðir, sum eru ætlaðar til Business/Professional brúk.

Hervið verður biðið um tilboð uppá:

80 stk. farteldur við tilhoyrandi dokking støð.

Minstu krøv til telduútbúnaðin mars 2018 eru hesi:

* 13-14” skerm
* Full HD (1920x1080) upploysing
* Metal ella kolfibur kabinett (palmrest, lok og botnur - minst 2 av 3 skulu vera úr metal/kolfibur)
* Intel Core i5-8250U
* 256 GB SSD Harðdisk
* 8 GB RAM
* TPM 2.0
* Vekt 1,5 kg
* Innbygdan fingramerkis lesara
* Innbygt gigabit netkort
* Tráðleyst netkort (Dual Band 802.11a/b/g/n/ac), ið stuðlar Miracast
* Bluetooth 4.1
* USB 3.1 og USB Type-C
* Innbygd webcam, hátalarar og mikrofon
* Display Port ella HDMI útgang
* Stuðla dokkingstøð (ikki USB, Bluetooth, WiGig o.tíl)
* Stuðla 2 eksternum skermum tá teldan er dokkað (við HDMI ella Displayport)
* Streymveiting til teldu og dokkingstøð = 2 stk.
* Windows 10 Pro OEM stýriskipan
* 3 ára garanti. Er garanti ikki er eins fyri allar lutirnar ynskist hetta útgreinað
* Skal vera Energy Star 5.0 góðkend
* Skal lúka umhvørvisgóðkenningar so sum Svanamerki ella EPEAT Gold
* Veitarin skal vera góðkendur av framleiðaranum, antin sjálvur ella ígjøgnum triðjapart, til at gera umvælingar av telduútbúnaðinum í Føroyum.
* Mest loyvda leveringstíð er 30 dagar

Onnur viðurskifti, sum verða tikin við í vektingini:

* Vekt og stødd á teldu
* Battarítíð

Tey, sum lata tilboð inn skulu útfylla og lata inn hjálagda svar skjalið :

” **Tilboð - Lagurteldur mars 2018 - Telduinfo - VEITARI.xlsx**”.

Tilboðini verða viðgjørd og sammett av keypara. Niðurstøðan um, hvat av tilboðunum – um nakað – tikið verður av, verður grundað á eina heildarmeting við denti á tey viðurskifti, sum eru nevnd í hesum skrivi.

Soleiðis vera tilboðini vektað:

**Vekting: %**

|  |  |
| --- | --- |
| Prísur | 66  |
| Eyka funktiónir[**1**]  | 2  |
| Vekt  | 14 |
| Støddar mát  | 14  |
| Battarítíð | 4 |
| **Samlað**  | **100**  |

[**1**] Eyka funktiónir er tað, sum teldan hevur útyvir minstu krøvini. Tað kann verða fult Metall/kolfibur kabinet, meira RAM, CPU o.s.fr. Tað vil vera ein meting í hvussu nógv hvør eyka funktión telur.

Um vøran verður latin seinni enn til avtalaðu tíð, tilskilar KT Landsins sær rættin til at taka hettar við í viðgerðina tá næsta útboð er til viðgerðar.

Tilboðið skal stílast til:

KT Landsins T-postur: ktskivan@gjaldstovan.fo

Øll, sum hava latið tilboð inn, fáa svar um niðurstøðuna. Keypari metir seg kunna geva svar, um tikið verður av tilboðnum ella ikki, umleið 1 viku, eftir at tilboðsfreistin er farin.

Umboð frá veitara eru vælkomin at seta fram spurningar um veitingarætlanina og tilboðsgrundarlagið í síni heild, um ávís viðurskifti ynskjast greinað nærri.

Slíkir spurningar skulu so vítt møguligt verða settir fram og annars viðgjørdir skrivliga við tí fyri eyga lættari at kunna skjalprógva samskiftið.

Spurningar av slíkum slag skulu stílast til:

Bjarni Fríðberg

bjarni@gjaldstovan.fo

Fartlf.: 792493

Við hesum verður takkað fyri áhugan og verður sæð fram til at hoyra aftur frá tykkum.

Vinaliga heilsan

Gjaldstovan

KT Landsins